KOMMISSIONENS AFGØRELSE
af 4. april 2011
om ændring af afgørelse 2009/996/EU om EU-tilskud for 2009 til dækning af Tysklands, Spaniens, Italiens, Maltas, Nederlandenes, Portugals og Sloveniens udgifter til bekæmpelse af skadegørere på planter eller planteprodukter
(meddelt under nummer K(2011) 2126)
(Kun den italienske, den maltesiske, den nederlandske, den portugisiske, den slovenske, den spanske og den tyske udgave er autentiske)
(2011/212/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 23, stk. 5, og
ud fra følgende betragtninger:
(1)
I henhold til direktiv 2000/29/EF kan der ydes EU-tilskud til medlemsstaterne til dækning af direkte udgifter til nødvendige foranstaltninger, som er truffet eller planlægges truffet for at bekæmpe skadegørere, der er indslæbt fra tredjelande eller fra andre områder i EU, med henblik på at udrydde dem eller, hvis dette ikke er muligt, at holde dem under kontrol.
(2)
I henhold til artikel 23, stk. 5, andet afsnit, i direktiv 2000/29/EF dækker EU-tilskuddet til plantesundhedskontrol på visse betingelser indtil 50 % af de udgifter, der direkte vedrører de i artikel 23, stk. 2, omhandlede nødvendige foranstaltninger, og indtil 25 % i tilfælde af kompensation for den i artikel 23, stk. 3, andet afsnit, omhandlede udeblevne fortjeneste.
(3)
For 2009 ydedes der et EU-tilskud på i alt 14 049 023 EUR til dækning af Tysklands, Spaniens, Italiens, Maltas, Nederlandenes, Portugals og Sloveniens udgifter, jf. Kommissionens afgørelse 2009/996/EU af 17. december 2009 om EU-tilskud for 2009 til dækning af Tysklands, Spaniens, Italiens, Maltas, Nederlandenes, Portugals og Sloveniens udgifter til bekæmpelse af skadegørere på planter eller planteprodukter (2).
(4)
Som fastsat i afsnit III i bilaget til afgørelse 2009/996/EU modtog Spanien og Italien EU-tilskud til udskiftning af ødelagte træer. Spanien modtog 289 144 EUR til udskiftning i 2009 af nåletræer berørt af skadegøreren Bursaphelenchus xylophilus. Italien modtog 14 525 EUR til udskiftning i 2008 af forskellige træarter i Lombardiet berørt af skadegørerne Anoplophora chinensis i Gussagoområdet og Anoplophora glabripennis i Corbettaområdet.
(5)
Disse udgifter afholdt af Spanien og Italien vedrørte direkte forbuddet mod fremtidig anvendelse af de bestemte træer, der er værter for de pågældende skadegørere som defineret i artikel 23, stk. 2, litra c), i direktiv 2000/29/EF. Udgifterne vedrører ikke kompensation for udebleven fortjeneste som omhandlet i direktivets artikel 23, stk. 3, første afsnit, andet led, og andet afsnit.
(6)
I overensstemmelse med artikel 23, stk. 5, andet afsnit, i direktiv 2000/29/EF bør EU-tilskuddet derfor dække indtil 50 % af de pågældende udgifter, og det bør ikke begrænses til de 25 %, der ved en fejl blev fastsat i afgørelse 2009/996/EU. Det maksimale EU-tilskud til de relevante programmer forelagt af Spanien og Italien bør derfor hæves med henholdsvis 289 145 EUR og 14 525 EUR, og det samlede EU-tilskud for 2009 bør hæves til 14 352 693 EUR.
(7)
Afgørelse 2009/996/EU bør derfor ændres i overensstemmelse hermed.
(8)
Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed -
VEDTAGET DENNE AFGØRELSE:
Artikel 1
I afgørelse 2009/996/EU foretages følgende ændringer:
1)
Artikel 2, stk. 1, affattes således:
»1. Det samlede tilskud, der er nævnt i artikel 1, er på 14 352 693 EUR.«
2)
I afsnit I i bilaget affattes tredje, fjerde og femte række således:
»Spanien
Bursaphelenchus xylophilus
Nåletræer
2008 og 2009
1 og 2
3 386 573
1 693 286
Italien, Lombardiet
(Gussagoområdet)
Anoplophora chinensis
Forskellige træarter
2008 og en del af 2009 (indtil 30. april)
1 og 2
302 683
151 341
Italien, Lombardiet
(Corbettaområdet)
Anoplophora glabripennis
Forskellige træarter
2007 og 2008
1 og 2
302 683
103 221«
3)
Afsnit III i bilaget udgår.
4)
I slutningen af bilaget ændres »Samlet EU-tilskud 14 049 023« til »Samlet EU-tilskud (EUR): 14 352 693«.
Artikel 2
Denne afgørelse er rettet til Forbundsrepublikken Tyskland, Kongeriget Spanien, Den Italienske Republik, Republikken Malta, Kongeriget Nederlandene, Den Portugisiske Republik og Republikken Slovenien.
Udfærdiget i Bruxelles, den 4. april 2011.